Андрэй Касьціцын

**Андрэ́й Касьці́цын** (нарадзіўся 3 лютага 1985 году, Наваполацак, БССР) — колішні беларускі хакеіст, нападнік нацыянальнай зборнай Беларусі. Найлепшы хакеіст Беларусі 2008 году. Старэйшы брат хакеіста Сяргея Касьціцына.

## Кар’ера
### Клюбная
Выхаванец наваполацкай хакейнай школы. Пачынаючы з сэзону 2000—2001 гадоў, Касьціцын гуляў напачатку сваёй кар’еры за наваполацкі «Палімір», спаборнічаючы ў некалькіх лігах, уключаючы Ўсходнеэўрапейскую хакейную лігу. Улетку 2002 году Андрэй падпісаў кантракт з маскоўскім ЦСКА, выступаў за ЦСКА-2, васкрасенскі «Хімік» і менскае «Юнацтва».

Пасьля свайго першага сэзону ў ЦСКА ён быў абраны «Манрэаль Канадыенз» у першым туры драфту НХЛ 2003 году пад нумарам дзесяць. Касьціцын зьвярнуў на сабе ўвагу падчас моцнага выступу на чэмпіянаце сьвету сярод юнакоў. Улетку 2004 году нападнік быў запрошаны ў трэніровачны лягер «Манрэаль Канадыенз», дзе падпісаў трохгадовы кантракт з клюбам. На першы сэзон за акіянам Андрэй быў пераведзены ў партнэрскі клюб «Гамільтан Бульдогс», які выступае ў Амэрыканскай хакейнай лізе (АХЛ).

У сярэдзіне сэзону 2005—2006 гадоў Касьціцын быў прызваны ў склад «Канадыенз», дзе згуляў першы свой матч у Нацыянальнай хакейнай лізе (НХЛ) 1 сьнежня 2005 году. Наступнае зьяўленьне ў складзе адбылося ў сьнежні, 13 сьнежня Андрэй забіў свой першы гол у НХЛ перайграўшы Кэртыса Джозэфа ў пераможным матчы 5:2 супраць «Фінікс Каётыз».

У сэзоне 2007—2008 гадоў адбыўся сапраўдны прарыў у гульні хакеіста, а зьвязка Касьціцын, Кавалёў і Плеканец стала найбольш прадуктыўнай лініяй «Манрэалю». У 78 гульнях Андрэй зарабіў 53 пункты. У сярэдзіне сэзону да Андрэя далучыўся малодшы брат Сяргей, які быў прызваны з фарм-клюбу «Гамільтан Бульдогс» у асноўны склад. У лютым 2012 году «Манрэаль Канадыенз» абмяняў Андрэя Касьціцына ў «Нэшвіл Прэдатарз». Кампэнсацыяй за гульца сталі выбар у другім раўндзе драфту і ўмоўны выбар на драфце 2013 году. Пазьней да брата далучыўся Сяргей. Аднак Андрэй агулам правёў за новы клюб толькі 27 матчаў, пасьля чаго вырашыў накіравацца ў Расею ў клюб «Трактар».

### Міжнародная
Андрэй стала гуляў за юнацкія і моладзевыя зборныя Беларусі. Дэбютаваў за нацыянальную зборную ў 2004 годзе ў 19 гадоў на чэмпіянаце сьвету ў 1-м дывізіёне. У пяці гульнях за зборную ён набраў шэсьць пунктаў.

## Крыніцы

## Вонкавыя спасылкі
* Старонка на афіцыйным сайце НХЛ
* Старонка на сайце «Сьвет хакею Беларусі»
* 
* 
* 

Катэгорыя:Нарадзіліся ў Наваполацку
Катэгорыя:Беларускія хакеісты
Катэгорыя:Хакеісты зборнай Беларусі
Катэгорыя:Хакеісты клюбу «Хімік» Наваполацак
Катэгорыя:Хакеісты клюбу «Юнацтва-Менск»
Катэгорыя:Хакеісты клюбу «Віцебск»
Катэгорыя:Хакеісты клюбу ЦСКА Масква
Катэгорыя:Хакеісты клюбу «Хімік» Васкрасенск
Катэгорыя:Хакеісты клюбу «Гамільтан Бульдогс»
Катэгорыя:Хакеісты клюбу «Манрэаль Канадыенз»
Катэгорыя:Хакеісты клюбу «Нэшвіл Прэдатарз»
Катэгорыя:Хакеісты клюбу «Трактар» Чалябінск
Катэгорыя:Хакеісты клюбу «Сочы»
Катэгорыя:Хакеісты клюбу «Тарпэда» Ніжні Ноўгарад
Катэгорыя:Хакеісты клюбу «Куньлунь Рэд Стар» Пэкін
Катэгорыя:Хакеісты клюбу «Дынама» Менск
Катэгорыя:Хакеісты клюбу «Нафтахімік» Ніжнякамск
Катэгорыя:Хакеісты клюбу «Дынама» Пардубіцы
Катэгорыя:Хакеісты клюбу «Манглеруд Стар» Осьлё